1890-ээд оны эхээр тэр радиогийн анхдагчид болох Хайнрих Херц нарын судалгааг үргэлжлүүлж эхлэв. 1894 онд долгион баригчийн нэг хувилбар болох, өөрийн анхны радио хүлээн авагчийг бүтээсэн. Түүнийгээ сайжруулан аянга мэдрэгч болгосон бөгөөд 1895 оны 5 сарын 7-нд Оросын Физик, Химийн Нийгэмлэгт бэлэглэсэн бөгөөд уг өдрийг ОХУ-д ""Радиогийн өдөр"" болгон тэмдэглэдэг. Энэ тухай шинжлэх ухааны бүтээлээ мөн жилд хэвлүүлжээ. 1896 оны 3 сард Санкт-Петербург дахь 2 байшингийн хооронд радио долгионыг амжилттай дамжуулж чадсан байна. Улмаар Гульелмо Марконигийн системийг судалсны үр дүнд усан онгоц, эргийн хооронд холбоо бариулж чадсан бөгөөд үүнийгээ 1898 онд 6 миль, 1899 онд 30 миль зайд амжилттай туршжээ.